<https://magelanci.com/forums/topic/580-%D1%81-%D0%B4%D0%B5%D1%86%D0%B0-%D0%BD%D0%B0-%D0%BC%D0%BE%D1%80%D0%B5-%D0%B8-%D0%BD%D0%B5-%D1%81%D0%B0%D0%BC%D0%BE/>
<http://schema.org/text>
"Не че съм се засилил да търся съвети по темата (има време, да чукна на дърво, но ми попадна следната статия: http://www.tnooz.com/2013/06/07/news/sad-sign-of-the-times-parents-take-at-least-three-gadgets-on-a-trip-just-to-keep-the-kids-happy/ \n  \nПроучване показва, че родителите мъкнат средно 3 джаджи с тях за да забавляват децата по време на морска почивка. Статията с леко носталгичен тон обяснява колко по-добре било да се правят пясъчни замъци, да се плува докато ваште не те изкарат с шамари от водата, и да се срещат децата с други деца.  \n  \nГоворя наизуст, но на мен това ми изглежда като много лесен начин да се отървеш от детето и да не му обръщаш внимание, засили го пред таблета, знаеш че няма да мръдне, може да си правиш каквото си искаш.  \n  \nТа се чудя, в по-генерален аспект,  тукашната родителска аудитория как се справя с децата по време на пътешествие, правите ли ги активна част от плановете, до колко идеалния ви план търпи промени заради децата и как да речем се справяте, ако по средата на дълга планинска разходка изведнъж детето седне и каже, че не може да продължи повече? Надявам се не е като една майка на морето преди години, която на репликата \"Мамо, гладен съм\" стовари отговора \"Такъв шамар ще ти плесна, че ще ти писнат ушите, нали преди малко яде\"  "
<https://magelanci.com/forums/topic/580-%D1%81-%D0%B4%D0%B5%D1%86%D0%B0-%D0%BD%D0%B0-%D0%BC%D0%BE%D1%80%D0%B5-%D0%B8-%D0%BD%D0%B5-%D1%81%D0%B0%D0%BC%D0%BE/>